**NAVODILO ZA DELO DOMA ZA POUK GLASBENE UMETNOSTI; 9. b in 9. c razred –**

**6. teden (od 7. 12. do 11. 12. 2020)**

Dragi učenec/ka,

tokrat se boš pri pouku GUM na daljavo preizkusil/a v samostojnem delu z eUčbenikom, ki ga najdeš na <https://eucbeniki.sio.si/gum9/index.html>. Na zavihku KAZALO (levo zgoraj) klikni na naslov IMPRESIONIZEM in nato na IMPRESIONIZEM V FRANCIJI IN SLOVENSKI GLASBI.

V sklopu boš ponovil/a značilnosti glasbe impresionizma, kjer boš na straneh 1 do 3 samostojno »krmaril/a« po poglavju IMPRESIONIZEM. Tvoja naloga je, da pozorno in postopoma slediš tekstu – ga natančno prebereš (pogledaš oz. prebereš tudi razlage in pojasnila v zelenih okvirčkih, ki se ti dodatno odprejo s klikom nanje), v celoti poslušaš dane glasbene primere, rešuješ zastavljene naloge in v zvezek za glasbeno umetnost zapišeš svoja razmišljanja pri tistih nalogah, kjer piše, da moraš o čem razmisliti in svoje misli izmenjati s sošolcem.

Želim ti uspešno in zanimivo delo,

učiteljica Jasmina Žagar.